Teddy Nelson

Teddy Nelson, pseudonym for Terje Nielsen (født 23. august 1939 i Bergen, død 8. juni 1992) var en norsk countryartist og visesanger. Han hadde en karriere i utlandet, blant annet i USA. Han var utdannet murer.


== Liv og karriere ==
Nelson var en av de første til å bringe humor inn i norsk country. Han markerte seg også i USA med sin dype, lett nasale countryvokal. Terje Nielsen hadde sin første opptreden i 1955 med gruppen «Gille Sving» og debuterte på plate i 1964 med singelen «Norway Jon». Frem til 1970 utga han tolv singler. Hans gjennombrudd kom da han lanserte albumet Diggy Liggy i 1976.
Han fikk etterhvert også suksess internasjonalt og var den første nordmann som fikk opptre på scenen Grand Ole Opry i Nashville. Nelson ble der også kåret til «International Star of the Year» i 1981 og 1982. I 1989 ble han tildelt den europeiske prisen Country Music Roundup i London.På 1980-tallet samarbeidet Teddy Nelson med artister som Skeeter Davis og Sigbjørn Bernhoft Osa og fikk en hit med sangen «Skilsmisseferd i Hardanger». I 1991 spilte han også inn plate med Davis, som skulle vise seg å bli hans siste.


=== Sykdom og siste leveår ===
Tidlig i 1991 ble Nelson diagnostisert med tarmkreft, og var borte fra scenen og studio hele vårhalvåret, før han nyoperert returnerte med TV-opptreden i Danmark 28. juli. Nelson valgte å takke nei til strålebehandling og foretrakk naturmedisin, siden det gjorde det mulig å fortsette med musikk mens hans var syk. Ikke lenge etter ble det konstantert spredning til leveren, og Nelson fikk beskjed om at kreften var uhelbredelig. I et intervju med BA i mars 1992 fortalte han at han var "på god vei til å beseire kreften" og at han hadde planer om å spille inn en ny plate i USA senere samme året. Torsdag 28. mai 1992, Kristi himmelfartsdag, spilte Teddy Nelson det som skulle bli hans siste konsert i Molde. Mandag 8. juni var han på vei til et country-treff i Aalborg i Danmark, da han ble akutt dårlig og hasteinnlagt på sykehus med leversvikt. Like etter havnet han i koma og døde senere samme kveld, 53 år gammel.


== Ettermæle ==
Teddy Nelsons sønn Rudi Nielsen fører arven videre med sitt eget band. Rudi Nielsen debuterte med et sangnummer på farens album Teddy Nelson i 1979 og spilte trommer med ham fra 1982 til 1989. 
Teddy Nelson hylles av bandet Vassendgutane, som både på plate og på turné hyppig spiller låter av bergenseren, som «Diggy Liggy», «Oksefestival», «Fest i Karasjok», «Bonde ifrå Hamlagrø», «Langs Norskekysten», «Haukelitopp» og «Skilsmisseferd i Hardanger». Tidligere gitarist i Vassendgutane, Leif Aase, spilte tidligere i bandet til Teddy Nelson. Det samme gjorde steelgitaristen i Vassendgutane, Lars Egil Vågseter.


== Diskografi ==


=== Album ===
Diggy Liggy (1976)
Jippi tai ooh … (1977)
Point of Departure (1978), med Flying Norwegians
Teddy Nelson (1979)
Weaver of Dreams (1980)
Nashville in My Heart (1980)
I lusekoft og sixpence (1981)
Looking for the Good Times (1983)
Honky Tonk Man (1985)
10 Teddy (1986)
American Dreamer (1989)
Millions of Miles (1990)
You Were Made for Me (1991), med Skeeter Davis
Fra Hardanger til Karasjok (1997)
18 Teddy topper (2003), med Rudi Nelson


=== Singler ===
Norway Jon (1964)
Gringos gitar/I et Jailhouse i vesten (1966)
Beautiful Brown Eyes/Till We Meet Again (1966)
Låvedans/Veien til suksess (1978)
Oksefestival/I'm Just Getting By (1979)


=== Andre deltagelser ===
Diverse artister: Norske toppfavoritter 16 (1975)
Diverse artister: Popekspress (1977)
Diverse artister: BT: Høstkampanjen 1977 (1977)
Diverse artister: Country Mix 2 (1980)
Diverse artister: Country Mix 4 (1980)
Diverse artister: Se & Hør - Country Extra (1981)
Diverse artister: Nå kassetten (1986)
Diverse artister: Honky Tonk Country Show (1987)
Revolvermagasinet: Et oppgjør med virkeligheten (1992)
Diverse artister: Alltid no' godt fra Bergen (1997)
Birgitte Morken: Jul (1997)
Aase & Wolf: På fest med Teddy Nelson (1998)
Rudi Nelson: Veien til suksess er bratt og lang (1999)
Festus: Tortur (1999)
Diverse artister: Sommerdansen (2000)
Vassendgutane: Pylse og konjakk (2000)
Diverse artister: 96% låvedans (2001)
Diverse artister: Sommergleder (2001)
Diverse artister: Norske Countrygutter (2001)
Diverse artister: Norske Country duetter (2001)
Diverse artister: Country Love (2001)
Diverse artister: På landeveien (2001)
Diverse artister: 96% Countryfest (2002)
Sputnik: Sputnik 13 (2003)
Vassendgutane & Vestlandsfanden: Diggy Liggy Lo (2009)
Vestlandsfanden: Tipping og Trygd (2009)


== Referanser ==


== Eksterne lenker ==
Omtale i Norsk pop- og rockleksikon fra 2005